ร้านรังนกไทย เจ้าเก่าตลาดอนุสารสาขานี้เป็นสาขา 2 เป็นร้านที่เป็นรถจอดตั้งอยู่หน้าธ. กรุงเทพที่อยู่หน้าคณะเภสัช มช. จอดรถได้หน้าธนาคาร จากการสอบถามทราบว่าร้านเปิดทุกวัน 17.00 - 23.30 น. ที่นั่งกินมีทั้งแบบนั่งข้างรถและมีโต๊ะนั่งประมาณ 4 โต๊ะหน้าธนาคาร เมนูเหมือนสาขาแรกแต่จะหลากหลายกว่าในแง่ของตัวเลือกและน้ำ ราคาเริ่มต้นที่ 20 บาทเช่นกัน มาวันนี้ลองไป 2 อย่าง สาขานี้มีน้ำดื่มฟรีแต่ต้องบริการตัวเอง
- รังนกแปะก๊วยนมสด 40 บาท ราคาถือว่าแอบแรงเมื่อเทียบกับปริมาณ รสชาติของนมหวานกลางๆ มันไม่มาก และมีกลิ่นนิดๆ ตัวรังนกนิ่มแต่ไม่หอมเหมือนสาขาแรกและได้น้อยกว่า ที่อร่อยกว่าคือตัวแปะก๊วยที่สาขานี้ทำได้นิ่มและหวานกว่าพอควร โดยรวมถือว่าพอใช้ได้เลยทีเดียว ให้ 3.6/5
- เต้าทึงเพิ่มพุทราจีน 30 บาท เยอะสมราคา น้ำหวานกลางๆแต่หอมน้อยกว่าสาขาแรก เนื้อลูกเดือย ถั่วเหลืองนิ่มอร่อย ลำไยก็นิ่มและหวาน แปะก๊วยก็เช่นกัน แป้งเส้นจะเหนียวนิดๆ ตัวพุทราจีนนั้นนิ่มมากๆหวานและไม่มีเมล็ดเลย แนะนำเลยๆ ให้ 3.7/5
เป็นร้านรังนกเล็กๆ ขายมานานแล้ว ปัจจุบันร้านโจ๊กย้ายไปอยู่ข้างๆทำให้ร้านมีโต๊ะนั่งมากขึ้น ในแง่รสชาตินั้นต้องบอกว่าหวานถูกใจคนชอบทานหวานแน่นอน วัตถุดิบยังมีคุณภาพเหมือนสาขาแรกแต่ดีกว่าในแง่ของรสชาติและความหลากหลาย แนะนำเลยนะร้านนี้